L 179/114
EL
Επίσημη Εφημερίδα της Ευρωπαϊκής Ένωσης
14.7.2023
ΑΠΟΦΑΣΗ (ΚΕΠΠΑ) 2023/1457 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ της 13ης Ιουλίου 2023 σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην ασφάλεια στη θάλασσα στον Δυτικό Ινδικό Ωκεανό και στην Ερυθρά Θάλασσα (EUNAVFOR ATALANTA) και για την κατάργηση της απόφασης (ΚΕΠΠΑ) 2023/311 (EUNAVFOR ATALANTA/2/2023)
H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για στρατιωτική επιχείρηση της Ευρωπαϊκής Ένωσης που θα συμβάλει στην ασφάλεια στη θάλασσα στον Δυτικό Ινδικό Ωκεανό και στην Ερυθρά Θάλασσα (EUNAVFOR ATALANTA) (1), και ιδίως το άρθρο 6 παράγραφος 1, Εκτιμώντας τα ακόλουθα: (1)
Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην ασφάλεια στη θάλασσα στον Δυτικό Ινδικό Ωκεανό και στην Ερυθρά Θάλασσα (EUNAVFOR ATALANTA) («Διοικητής Δυνάμεων της ΕΕ»).
(2)
Στις 7 Φεβρουαρίου 2023, η ΕΠΑ εξέδωσε την απόφαση (ΚΕΠΠΑ) 2023/311 (2), με την οποία ο υποναύαρχος Juan María IBAÑEZ MARTIN διορίστηκε Διοικητής Δυνάμεων της ΕΕ.
(3)
Στις 23 Μαΐου 2023, οι ιταλικές στρατιωτικές αρχές εισηγήθηκαν τον διορισμό του υποναυάρχου Fabrizio RUTTERI ως διαδόχου του υποναυάρχου Juan María IBAÑEZ MARTIN στη θέση του Διοικητή Δυνάμεων της ΕΕ από τις 17 Ιουλίου 2023.
(4)
Στις 2 Ιουνίου 2023, ο Διοικητής Επιχειρήσεων της EU NAVFOR ATALANTA υποστήριξε την εν λόγω εισήγηση.
(5)
Στις 9 Ιουνίου 2023, η Στρατιωτική Επιτροπή της ΕΕ υποστήριξε την εισήγηση των ιταλικών στρατιωτικών αρχών.
(6)
Θα πρέπει να ληφθεί απόφαση για τον διορισμό του υποναυάρχου Fabrizio RUTTERI.
(7)
Η απόφαση (ΚΕΠΠΑ) 2023/311 θα πρέπει επομένως να καταργηθεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Ο υποναύαρχος Fabrizio RUTTERI διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην ασφάλεια στη θάλασσα στον Δυτικό Ινδικό Ωκεανό και στην Ερυθρά Θάλασσα (EUNAVFOR ATALANTA) από τις 17 Ιουλίου 2023.
Άρθρο 2 Η απόφαση (ΚΕΠΠΑ) 2023/311 καταργείται.
(1) ΕΕ L 301 της 12.11.2008, σ. 33.
(2) Απόφαση (ΚΕΠΠΑ) 2023/311 της Επιτροπής Πολιτικής και Ασφάλειας, της 7ης Φεβρουαρίου 2023, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην ασφάλεια στη θάλασσα στον Δυτικό Ινδικό Ωκεανό και στην Ερυθρά Θάλασσα (EUNAVFOR ATALANTA) και για την κατάργηση της απόφασης (ΚΕΠΠΑ) 2022/2205 (EUNAVFOR ATALANTA/1/2023) (ΕΕ L 40 της 10.2.2023, σ.
24).